./data/phi0914/phi001fr/phi0914.phi001fr.perseus-lat1.xml
Titus Livius (Livy)
Prusias rex Bithyniae, omnium humillimorumque vitiorum, a Nicomede					filio, adiuvante Attalo rege Pergami,  occisus,					habebat alterum filium, qui pro superiore ordine dentium enatum habuisse unum os					continens dicitur  cum III legati  ad pacem inter Nicomeden et					Prusiam faciendam ab Romanis missi essent, cum unus ex his multis cicatricibus					sparsum caput haberet, alter pedibus aeger esset, tertius ingenio socors					haberetur, M  Cato dixit eam in legationem, nec caput nec pedes nec cor						 habere  in Syria, quae eo tempore stirpe					generis parem Macedonum regis, inertia socordiaque similem Prusiae regem					habebat, iacente eo in ganea et lustris Hammonius regnabat, per quem et amici					omnes regis et Laodice regina et Antigonus Demetri filius occisi sunt  Masinissa					Numidiae rex maior nonaginta  annis decessit, vir					insignis  inter cetera iuvenalia opera, quae ad ultimum edidit, adeo etiam					veneris usu in senecta viguit, ut post sextum et octogesimum annum filium					genuerit  inter tres liberos eius (maximus natu Micipsa, Gulussa, Mastanabal,					qui etiam Graecis litteris eruditus erat) P  Scipio Aemilianus, cum  commune his regnum pater reliquisset et dividere eos					arbitro Scipione iussisset, partes administrandi regni divisit  item Phameae					Himilconi, praefecto equitum Carthaginiensium, viro forti et cuius praecipua					opera Poeni utebantur, persuasit, ut ad Romanos cum equitatu suo transiret  ex					tribus legatis, qui ad Masinissam missi erant, M 					Claudius Marcellus coorta tempestate fluctibus obrutus est  Carthaginienses					Hasdrubalem, Masinissae nepotem, quem praetorem habebant, hominem proditionis					suspectum in curia occiderunt; quae suspicio inde manavit, quod propincus esset					Gulussae Romanorum auxilia iuvantis  P  Scipio					Aemilianus cum aedilitatem peteret, consul a populo dictus  quoniam per annos					consuli fieri non licebat, cum magno certamine suffragantis plebis et					repugnantibus ei aliquamdiu patribus, legibus solutus et consul creatus  M' 					Manilius aliquot urbes circumpositas Carthagini expugnavit  Pseudophilippus in Macedonia, caeso cum exercitu P 					Iuventio praetore, ab Q  Caecilio victus captusque est, et recepta					Macedonia